Kedves Zoli!

Az előző levelemben küldött összesítő táblázat a vezérkar által jelenleg érvényesnek tekintett elgondolásait tartalmazza. A 2010 évi "tervezés" menete a következő volt: A februári létszám "egyeztetésen" minden üres pozíciómat elvettek, még olyat is, ami betölthető lett volna. Úgy jöttem el, hogy  x​​. Másnap szóltak, hogy csak y. Erre mondtam, hogy a x szükséges. Kérdezték, minek az nekem. Elmondtam. Ígéretet kaptam, hogy rendezik. Hosszú csend. Április végén a humán partner mondogatta, hogy nekünk y  a záró létszám. Mondtam naivan, hogy á dehogy, hisz ígéret van rá stb. Erre a 11-19/2010 számú fénymásolt levélben –amin április 22. szerepel dátumként-, megkaptam, hogy y. Ez az a bizonyos száz főnként egy mínusz intézkedés. ( Mindenki ezen a számon kapta, kiderítettem.)  Hozzánk májusban  ért a papíros. Arra sem méltattak, hogy előtte szóljanak, hogy ez van, erre számítsunk. Nem tudom, hogy a szakszervezetekkel mi lett egyeztetve. Állítólag 160 millió a bér túllépés. (nem tudom, hogy pályavasúti, vagy forgalmi szinten.) Az illetékesek nem tudják, hogy ez miből adódik. Elfelejtették, hogy az év első három hónapjában "tetőzött" orvosi zűrzavar horribilis pénzeket vett ki a rendszerből, no és még ma sincsen rend. Ez csak egy adalék az összeghez. No és a létszám hiány miatti túlórák, átirányítások, átvezénylések. Sok helyen ott tartanak, hogy képtelenek szabadságot kiadni, amiért majd szintén elmarasztalás lesz. Amúgy senki nem törődik semmivel, semminek nincs gazdája, csupán a létszám a lényeg, és vélhetően az érintettek fél éves prémiuma a fontos, mert nyilván ezek szorosan összefüggnek valahol. Beszéltem olyan kollégával, ahol bezárt vonalat akarnak újra nyitni. A létszámot a bezárás után azonnal el kellett tüntetni: Áthelyezés, rendes, és korengedményes nyugdíj, közös megegyezéssel munkaviszony megszűnés. Az illető vezetőnek mondták, hogy ha újra indul a vonal, akkor a jelenlegiből oldja meg, az eltüntetett létszámot tekintse úgy, hogy örökre eltűnt. Jó mi?  Részetekről a kérdést egyszerűen fel lehet tenni: Honnan lesz létszám az újra induló vonalakra, amikor a meglévők biztonságos működtetéséhez is kevés? Én kockázati tényezőnek tekintem, ha valaki éveken át úgy jár fordulóba, hogy ott semmi sem biztos, és nem képes a betervezett időpontban és hosszban szabadságra menni. Ez igen lélekölő dolog.

